CELEX: 22003D0057
Language: ro
Date: 2003-05-16 00:00:00
Title: Decizia nr. 57/2003 a Comitetului mixt al SEE din 16 mai 2003 de modificare a anexei XX (Mediul) la Acordul SEE

Anunţ juridic important

|

22003D0057

Jurnalul Oficial L 193 , 31/07/2003 p. 0038 - 0041 ediţie specială în limba cehă capitol 11 volum 08 p. 284  - 287 ediţie specială în limba estonă capitol 11 volum 08 p. 284  - 287 ediţie specială în limba maghiară capitol 11 volum 08 p. 284  - 287 ediţie specială în limba lituaniană capitol 11 volum 08 p. 284  - 287 LV.ES capitol 11 volum 08 p. 284  - 287 MT.ES capitol 11 volum 08 p. 284  - 287 PL.ES capitol 11 volum 08 p. 284  - 287 SK.ES capitol 11 volum 08 p. 284  - 287 ediţie specială în limba slovenă capitol 11 volum 08 p. 284  - 287

		Decizia nr. 57/2003 a Comitetului mixt al SEEdin 16 mai 2003de modificare a anexei XX (Mediul) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa XX la acord a fost modificată prin Decizia nr. 16/2003 a Comitetului mixt al SEE din 31 ianuarie 2003 [1].(2) Directiva 2000/76/CE a Parlamentului European și a Consiliului din 4 decembrie 2000 privind incinerarea deșeurilor [2] se încorporează în acord.(3) Islanda are un număr de localități mici și foarte mici situate în zonele periferice în care terenul pentru depozitele de deșeuri este limitat.(4) Transportul către și din aceste localități este dificil o mare parte a anului, astfel încât colectarea deșeurilor dintr-o zonă mai întinsă pentru a fi transportate la instalații de incinerare și coincinerare mai mari nu este de dorit sau este chiar imposibilă.(5) Pentru a elimina practica anterioară de ardere în aer liber a deșeurilor, unele localități periferice au introdus instalații de incinerare și coincinerare care tratează mai puțin de o tonă de deșeuri pe oră.(6) Măsurările continue ale emisiilor, extrem de costisitoare, precum și măsurarea semestrială a dioxinelor prevăzute de Directiva 2000/76/CE reprezintă o sarcină disproporționată pentru aceste instalații de incinerare și coincinerare ale localităților periferice.(7) Astfel, obligația de a efectua măsurări continue ale emisiilor se înlocuiește cu cea de a efectua măsurări anuale, iar măsurarea semestrială a dioxinelor se înlocuiește cu o singură măsurare, care nu se repetă, pentru aceste instalații de incinerare și coincinerare.(8) Ținând seama de impactul limitat al instalațiilor de incinerare și coincinerare asupra mediului, precum și de constrângerile economice cu care se confruntă instalațiile care tratează mai puțin de o tonă de deșeuri pe oră, aceste instalații de incinerare și co-incinerare sunt scutite de a respecta valorile limită ale emisiilor prevăzute de Directiva 2000/76/CE și continuă să fie supuse valorilor limită ale emisiilor stabilite prin Directivele 89/369/CEE [3], 89/429/CEE [4] și 94/67/CE [5].(9) Din aceleași motive, instalațiile de incinerare care tratează mai mult de o tonă de deșeuri pe oră, dar mai puțin de trei tone de deșeuri pe oră sunt supuse unei măsurări unice, care nu se repetă, a dioxinelor și sunt scutite de a respecta valorile limită ale emisiilor atmosferice menționate de Directiva 2000/76/CE și continuă să fie supuse valorilor limită ale emisiilor atmosferice menționate de Directivele 89/369/CEE, 89/429/CEE și 94/67/CE,DECIDE:Articolul 1Anexa XX la acord se modifică după cum urmează:1. După punctul 32dd (Decizia 2002/151/CE a Comisiei) se inserează următorul punct:"32de. 32000 L 0076: Directiva 2000/76/CE a Parlamentului European și a Consiliului din 4 decembrie 2000 privind incinerarea deșeurilor (JO L 332, 28.12.2000, p. 91).În sensul prezentului acord, dispozițiile directivei se modifică în conformitate cu adaptările enumerate în apendicele la prezenta anexă."2. La punctul 20 (Directiva 89/369/CEE a Consiliului), punctul (21) (Directiva 89/429/CEE a Consiliului) și punctul 21b (Directiva 94/67/CE a Consiliului) se adaugă următorul text:", astfel cum a fost modificată prin:- 32000 L 0076: Directiva 2000/76/CE a Parlamentului European și a Consiliului din 4 decembrie 2000 (JO L 332, 28.12.2000, p. 91).În sensul prezentului acord, dispozițiile directivei se modifică în conformitate cu adaptările enumerate în apendicele la prezenta anexă."3. La punctul 26 (Directiva 75/439/CEE a Consiliului) se adaugă următoarea liniuță:- "32000 L 0076: Directiva 2000/76/CE a Parlamentului European și a Consiliului din 4 decembrie 2000 (JO L 332, 28.12.2000, p. 91).În sensul prezentului acord, dispozițiile directivei se modifică în conformitate cu adaptările enumerate în apendicele la prezenta anexă."4. După punctul 40 (Recomandarea 2001/680/CE a Parlamentului European și a Consiliului) se inserează titlul "APENDICE LA ANEXA XX".5. Adaptările menționate în anexa la prezenta decizie se inserează ca text al apendicelui la anexa XX.Articolul 2Textele Directivei 2000/76/CE în limbile islandeză și norvegiană, care se publică în suplimentul SEE al Jurnalului Oficial al Comunităților Europene, sunt autentice.Articolul 3Prezenta decizie intră în vigoare la 17 mai 2003, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE [******].Articolul 4Prezenta decizie se publică în secțiunea SEE și în suplimentul SEE ale Jurnalului Oficial al Comunităților Europene.Adoptată la Bruxelles, 16 mai 2003.Pentru Comitetul mixt al SEEPreședinteleP. Westerlund[1] JO L 94, 10.4.2003, p. 73.[2] JO L 332, 28.12.2000, p. 91.[3] JO L 163, 14.6.1989, p. 32.[4] JO L 203, 15.7.1989, p. 50.[5] JO L 365, 31.12.1994, p. 34.[******] Nu au fost semnalate obligații constituționale.--------------------------------------------------ANEXĂLA DECIZIA NR. 57/2003 A COMITETULUI MIXT AL SEE""Adaptările Directivei 2000/76/CE din 4 decembrie 2000(a) În Islanda, instalațiile de incinerare și co-incinerare deja existente în Ísafjörður, Tálknafjörður, Hofshreppur (Svínafell), Kirkjubæjarklaustur, Vestmannaeyjar și Patreksfjörður, care tratează mai puțin de o tonă de deșeuri pe oră se supun directivei, până la sfârșitul duratei de viață a acestora, cu următoarele adaptări:(i) cu excepția dioxinelor, măsurările poluanților atmosferici menționați în articolul 11 alineatul (2) literele (a) și (c) se realizează anual;(ii) articolul 11 alineatele (4) și (6) nu se aplică;(iii) la articolul 11 alineatul (7) cuvintele "de la de două ori pe an la o dată la doi ani și de la de două ori pe an la o dată pe an pentru dioxine și furani" se înlocuiesc cu "de la o dată pe an la o dată la doi ani";(iv) Articolul 11 alineatele (10), (11), (12), (13), (14), (16) și (17) nu se aplică;(v) dioxinele se supun doar unei singure măsurări, ale cărei rezultate se comunică Autorității de Supraveghere a AELS.(b) Instalațiile de incinerare și co-incinerare menționate la litera (a) sunt supuse în continuare valorilor limită ale emisiilor prevăzute de Directivele 89/369/CEE, 89/429/CEE și 94/67/CE ale Consiliului.(c) În Islanda, instalațiile de incinerare și co-incinerare existente în Suðurnes care tratează peste o tonă de deșeuri pe oră dar mai puțin de trei tone de deșeuri se supun directivei, până la sfârșitul duratei de viață, cu următoarele adaptări:(i) dioxinele se supun doar unei singure măsurări, ale cărei rezultate se comunică Autorității de Supraveghere a AELS.(ii) valorile limită ale emisiilor atmosferice prevăzute la literele (a), (b) și (c) din anexa V la directivă nu se aplică, însă se aplică în continuare valorile limită ale emisiilor atmosferice prevăzute de Directivele 89/369/CEE, 89/429/CEE și 94/67/CE.(d) Fără a aduce atingere literei (b) și literei (c) punctul (ii), articolul 8 alineatul (1) și anexa la Directiva 75/439/CEE, precum și Directivele 89/369/CEE, 89/429/CEE și 94/67/CE se abrogă.(e) Literele (a)-(d) se supun reexaminării o dată la cinci ani sau atunci când se dezvoltă o tehnologie nouă și mai ieftină pentru măsurări mai extinse ale poluării.""--------------------------------------------------